Чарлс Буковски
Никъде

Превод от английски: Иван Киров, 1993

chitanka.info

добре, къде са те

Хемингуеевците, Т.С. Елиътовците, Езра Паундовците

и. и. къмингсовците, Джефърсовците, Уилям Карлос

Уилямсовците?

къде е Томас Улф? Уилям

Сароян? Хенри

Милър, Селин, Дос

Пасос?

къде са

те? мъртви, знам

но къде са за-

местниците, къде са

новите?

за мен, днешната банда е шайка

лигави измамници.

къде е Карсън МакКълърс?

къде е поне един?

къде са

няколко? Къде са

те?

какво се е случило, какво не се е

случило?

къде е нашият Тургенев? нашият Горки?

Не питам за

Достоевски, няма заместник

за

Фьодор Михайлович.

но

тези сега, какво представляват

те: правят дребните си

сензации, що за сръчна некадърност, що за

досада от

език, що за

въпиющ копелдашки заговор

срещу буквите

срещу страниците

срещу вдишването и

издишването

това е

тази загуба на естествена и

красива мощ.

Оглеждам се и

Гледам

и

Казвам: къде са

писателите?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.